laion/Wikipedia-Exotic huggingface dataset:
חכאי שוט

חכאי שוט (שם מדעי: Gigantactinidae) היא משפחת דגי גרם מסדרת החכאים השוכנים במצולות האוקיינוסים. השם ניתן להם עקב ה"חכה" הארוכה שלהם, שאורכה לעיתים פי ארבע משאר גופם. (מילולית: gigas - גדול, aktis - קרן, כלומר "גדולי-קרן"). כמו מרבית החכאים לא ידוע עליהם הרבה, מאחר שהם חיים בעומק רב. לחכאי שוט ראשים קטנים עם פיות גדולים וחכה גדולה וארוכה מאוד שבקצה איבר זוהר בנהורנות. לנקבות ראש מוארך ופיות קטנים, מה שמקל על זיהוים. החכאים חיים בעומקים אך חלקם נצפים לעיתים בעומק רדוד, כנראה בחיפושם אחרי מזון כמו דגים קטנים וסרטנים. משפחה חכאי שוט (Gigantactinidae) סוג Gigantactis מין Gigantactis balushkini מין Gigantactis elsmani מין Gigantactis gargantua מין Gigantactis gibbsi מין Gigantactis golovani מין Gigantactis gracilicauda מין Gigantactis herwigi מין Gigantactis ios מין Gigantactis kreffti מין Gigantactis longicauda מין Gigantactis longicirra מין Gigantactis macronema מין Gigantactis meadi מין Gigantactis microdontis מין Gigantactis microphthalmus מין Gigantactis paxtoni מין Gigantactis perlatus מין Gigantactis savagei מין Gigantactis vanhoeffeni מין Gigantactis watermani סוג Rhynchactis מין Rhynchactis leptonema מין Rhynchactis macrothrix מין Rhynchactis microthrix חוקרים גילו שחכאי השוט מעדיף לחיות כשהוא על הגב, באתר הארץ, 29 בנובמבר 2023 מדיה וקבצים בנושא חכאי שוט בוויקישיתוף חכאי שוט, באתר ITIS (באנגלית) חכאי שוט, באתר NCBI (באנגלית) חכאי שוט, באתר Animal Diversity Web (באנגלית) חכאי שוט, באתר האנציקלופדיה של החיים (באנגלית) חכאי שוט, באתר GBIF (באנגלית)
תאודור פון ואטר

תאודור פון ואטר (בגרמנית: Theodor Freiherr von Watter;‏ 5 בנובמבר 1856 – 22 בינואר 1922), היה גנרל גרמני, שפיקד על כוחות במלחמת העולם הראשונה. פון ואטר נולד ב-5 בנובמבר 1856, בגמינד השוואבית שהשתייכה לממלכת וירטמברג. בשנת 1874 הוא התגייס לצבא הגרמני הקיסרי, והצטרף לרגימנט הרגלים ה-125 (וירטמברג ה-7 - פרידריך השלישי, קיסר גרמניה). בשנת 1890 הוא הועלה לדרגת האופטמן, ומונה למפקד פלוגה ברגימנט הרגלים ה-126 (וירטמברג ה-8 - פרידריך הראשון, הדוכס הגדול של באדן). בשנת 1893 הוא מונה לקצין האג"ם של הדיוויזיה ה-31, ובשנת 1895 מונה לקצין האג"ם של הדיוויזיה ה-26 (וירטמברג ה-1). בנובמבר 1895 הוא הועלה לדרגת מיור, ובשנת 1896 הוא מונה למפקד הגדוד ה-3 ברגימנט הגרנדירים ה-123 (וירטמברג ה-5 - קרל הראשון, מלך וירטמברג) באולם. בשנת 1898 הוא מונה לקצין האג"ם של הקורפוס ה-13 (וירטמברג), ובשנת 1902 הוא הועלה לדרגת אוברסט-לויטננט ומונה לקצין האג"ם של הקורפוס ה-2. בשנת 1905 הוא הועלה לדרגת אוברסט ומונה למפקד רגימנט הרגלים ה-114 (באדן ה-6 - פרידריך השלישי, קיסר גרמניה), ובשנת 1907 הוא מונה למפקד רגימנט הרגלים ה-119 (וירטמברג ה-1 - המלכה אולגה). בשנת 1909 הוא הועלה לדרגת גנרל מיור ומונה למפקד החטיבה ה-56, ובשנת 1912 הועלה לדרגת גנרל לויטננט ומונה למפקד הדיוויזיה ה-39. עם פרוץ מלחמת העולם הראשונה היה פון ואטר מפקד הדיוויזיה ה-39, ולחם עמה כחלק מהקורפוס ה-15 בפיקוד ברתולד פון דיימלינג, אשר היה חלק מהארמייה השביעית בפיקוד יוזיאס פון הרינגן, בקרב מילוז ובקרב לורן. ב-1 בספטמבר 1914 הוא מונה למפקד הקורפוס ה-14, ובסוף ספטמבר הועבר הקורפוס תחת פיקוד הארמייה השישית באזור אראס, שם לחם בקרב אראס (1914). בקרב ננסי-אפינל, בקרב הראשון על האן, במרוץ אל הים ובקרב איפר הראשון. ב-9 במרץ 1915 הוא מונה למפקד הקורפוס ה-13, אשר הועבר באותה העת לחזית המזרחית, שם לחם כחלק מהארמייה התשיעית בקרבות השונים. באותה שנה נלקחו יחידות מהקורפוס להקמת הקורפוס האלפיני, שהשתתף בקרבות הנהר איזונצו, ובמסגרתו קיבל ארווין רומל את עיטור הפור לה מריט. בשנת 1916 חזר הקורפוס לחזית המערבית, ולחם בקרב שמפאן השני כחלק מפלגת ארמייה ארעית, שכללה גם את הקורפוס ה-15 והקורפוס הבווארי ה-2. לאחר מכן לחם הקורפוס בקרב על הסום, שם הועלה פון ואטר ב-18 באוגוסט 1916 לדרגת גנרל חיל הרגלים, ובשנת 1917 לחם בקרב קמברה כחלק מהארמייה השנייה. במרץ 1918 פרש פון ואטר מתפקידו בשל מחלה, ובמאי חזר לפקד על הקורפוס, ולחם עמו במתקפת האביב הגרמנית, ולאחר מכן לחם כחלק מהארמייה הרביעית, ובסוף המלחמה הוא נלחם כחלק מפלגת הארמייה C. לאחר שביתת הנשק, חזר פון ואטר עם חייליו לגרמניה והתגורר בבאדן-באדן, עד למותו ב-22 בינואר 1922. הקיסרות הגרמנית במלחמת העולם הראשונה מדיה וקבצים בנושא תאודור פון ואטר בוויקישיתוף תאודור פון ואטר (בגרמנית)
קנזינגטון (ניו יורק)

קנזינגטון (באנגלית: Kensington) היא שכונה ברובע ברוקלין בניו יורק. השכונה ממקומת מדרום לפרוספקט פארק ולשכונת וינדזור טראס, וגובלת בשכונת בורו פארק ממערב, שכונת פלטבוש ממזרח, ומידווד מדרום. בקנזיגטון ריכוז יהודי גדול, המורכב מאוכלוסייה אורתודוקסית, ליטאית וחסידית. קנזינגטון יושבה לראשונה במאה ה-17 על ידי חקלאים הולנדיים. התיישבות מחודשת הייתה בשנת 1737 על ידי מתיישבים בריטיים. השכונה קרויה על שם שכונת קנזינגטון שבלונדון. שדרת אושן פארקוויי המחברת בין פרוספקט פארק לקוני איילנד הושלמה סלילתה בשנת 1880. לפי מפקד ארצות הברית בשנת 2010 כמות האוכלוסייה עומדת על 36,891, פחות מכמות התושבים בשנת 2000 שעמדה על 36,973. רוב השכונה (47%) מורכב מאוכלוסייה לבנה, אפרו-אמריקאים (6.9%), ועוד קבוצות אתניות אחרות. ישיבת תורה ודעת מדיה וקבצים בנושא קנזינגטון בוויקישיתוף ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
כריסטפורה השלישי, פטריארך גאורגיה

כּרִיסטֵפּוֹרֶה השלישי (בגאורגית: ქრისტეფორე III) או כּריסטוֹפּוֹרוּס השלישי (27 במרץ 1873‏-10 בינואר 1932) היה הקתוליקוס-פטריארך של כל גאורגיה (אנ') משנת 1927 ועד למותו בשנת 1932, והארכיבישוף של האפרכיה של טביליסי-מצחתה (גאו'). כריסטפורה נולד ככּרִיסטֵפּוֹרֶה צִיצכִּישווִילִי (ქრისტეფორე ციცქიშვილი) בכפר וֵרטקוִיצַ'אלָה (גאו') שבנפת חרגאולי למשפחת אנשי דת. הוא סיים את לימודיו בסמינר הרוחני של טביליסי בשנת 1895, וכיהן ככומר באובלסט טרנס-כספי (אנ'), ומאוחר יותר בגאורגיה ביישובים: חידיסתאווי (גאו'), סוראמי ונַאבַּאחטֵווִי (גאו'). במקביל הוא לימד תאולוגיה ואת השפה גאורגית. בשנת 1918 הוא למד בחוג להיסטוריה ופילוסופיה באוניברסיטת טביליסי. משנת 1917 היה מעורב באופן פעיל במאבק להשבת מעמד האוטוקפליה של הכנסייה הגאורגית. ב-18 במרץ 1922 הסמיך אותו אמברוסי כבישוף האפרכיה של מנגליסי (גאו') ולאחר מכן לבישוף האפרכיה של אורבניסי (גאו'). לאחר מעצרו של אמברוסי בשנת 1923 הוא כיהן כממלא מקומו עד ל-26 בפברואר 1925. מ-7 באפריל 1925 הוא הועלה בדרגה ומונה לארכיבישוף המטרופוליטני של האפרכיה של סוחומי-אבחזיה (גאו'). לאחר מותו של אמברוסי ב-29 במרץ 1927, הוא מונה לממלא מקומו עד שב-21 ביוני 1927 הוא נבחר לקתוליקוס-פטריארך של כל גאורגיה. הוא הוביל את הכנסייה הגאורגית בתקופה של לחץ כבד מהשלטונות הסובייטיים, וחידש את הקשר עם הכנסייה הרוסית, שהיה מנותק משנת 1917, גם כדי שתוכל להתמודד בהצלחה מול השלטונות הבולשביקיים החילוניים. הוא נמנע מעימות עם הכנסייה הרוסית בנושא לוח השנה היוליאני, שהיה לוח השנה המקובל בכנסייה האורתודוקסית הרוסית. הוא נפטר ב-10 בינואר 1932 ונקבר בקתדרלת סיוני. מדיה וקבצים בנושא כריסטפורה השלישי, פטריארך גאורגיה בוויקישיתוף הקתוליקוס-פטריארך של כל גאורגיה (אנ') הוא תוארם של ראשי הכנסייה הגאורגית מאז שנת 1010.
קרון דשילדס

קרון מאליק דשילדס (באנגלית: Keron Melique DeShields, נולד ב-4 בדצמבר 1992) הוא כדורסלן אמריקאי שמשחק בעמדות הרכז והקלע בקבוצת הירואס דה פלקון מהליגה הוונצואלית.. דשילדס החל את קריירת הכדורסל המקצועית שלו בקבוצת לטינה באסקט מליגת המשנה האיטלקית, ב-11 בדצמבר 2016 קלעי שיא עונתי של 30 נקודות בניצחון על קבוצת רג'ו די קלבריה, את העונה סיימה הקבוצה במקום התשיעי ולא העפילה לפלייאוף, דשילדס רשם ממוצעים של 15.5 נקודות, 4.7 ריבאונדים, 3.8 אסיסטים ו1.1 חטיפות למשחק . ב-11 בספטמבר 2017 חתם לעונה בקבוצת פורטרס יסברני מליגת העל ההונגרית אך כבר בחודש ינואר 2018 התיר את חוזהו וחתם בקבוצת דברצ'ני EAC אף היא מליגת העל ההונגרית. ב-19 בפברואר 2018 חתם בקבוצת הפועל עפולה מהליגה הלאומית בכדורסל עד סיום העונה, ב-20 במרץ 2018 רשם שיא קריירה של 32 נקודות במשחק הניצחון נגד מכבי הוד השרון . ב-30 באפריל חתם על חוזה עד סיום העונה בקבוצת אגו רת'ימנו מליגת העל היוונית בכדורסל . ב-28 ביוני 2018 חתם לשתי עונות בקבוצת מכבי חיפה . ב-2019 חתם בשיאוליאי מליגת העל הליטאית. ב-5 במרץ 2020 חתם לעונה בקבוצת הפועל עפולה, שיחק משחק אחד ושוחרר בעקבות התפרצות הקורונה בישראל. ב 15 ביולי 2020 חתם דשלידס מכבי עירוני רמת גן מהליגה הלאומית. בדצמבר 2020 שוחרר דשילדס ממכבי עירוני רמת גן בעקבות פציעה. בספטמבר 2021 חתם דשלידס בסן סברו מהליגה האיטלקית השנייה. באוגוסט 2021 עבר דשילדס לטורמנדוס מהליגה הוונצואלית. בינואר 2022 חתם בקבוצת הפועל עפולה. ביוני 2022 חתם דשלידס בהירואס דה פלקון מהליגה הוונצואלית. פרופיל, באתר Sports-Reference פרופיל, באתר eurobasket דף השחקן באתר איגוד הכדורסל (אורכב 03.09.2018 בארכיון Wayback Machine) 🇻🇪 KERON DESHIELDS ES EL TERCER IMPORTADO DE HÉROES DE FALCÓN, CANCHA LATINA, ‏2022-06-01 (בספרדית)
הדרבי של פראג

הדרבי של פראג (בצ'כית: Pražské derby) הוא משחק כדורגל בין שני מועדוני הכדורגל של העיר פראג, סלביה פראג וספרטה פראג, הנחשב לדרבי הכדורגל המתוח ביותר בליגה הצ'כית. שני המועדונים נחשבים למוצלחים ביותר בכדורגל הצ'כי, לאחר שזכו באליפות הליגה ובתארי הגביע מספר פעמים. שתי הקבוצות נוסדו בסוף המאה ה-19, סלביה הוקמה שנה אחת לפני יריבתה בשנת 1892, אף שלמועדון הספורט סלביה לא הייתה מחלקת כדורגל עד 1896. המשחק הראשון בין הקבוצות נערך ב-29 במרץ 1896, עם משחק שהסתיים בשוויון מאופס. שני המועדונים הם המוצלחים ביותר בצ'כיה והדומיננטיות שלהם הובילה אותה להיקרא ה"פראג S" ולכן לעיתים מכונה הדרבי בשם "הדרבי של פראג S" (בצ'כית: Derby pražských S), בדומה לדרבי של גלאגזו. נכון לאוגוסט 2018 הקבוצות פגשו זו את זו 289 פעמים. ספרטה ניצחה ב-132 משחקים, 67 הסתיימו בשוויון וסלביה ניצחה ב-90 משחקים. מועדון סלביה פראג הוקם ב-1892 כאגודת רוכבי אופניים, שנה לאחר מכן הוקם מועדון ספרטה פראג. מחלקת הכדורגל של סלביה הוקמה בינואר 1896, בעוד בספרטה הייתה קיימת כזו למן ההתחלה. שני המועדונים באו מרובע וינוהראדי (Vinohrady) בפראג. משחק הדרבי הראשון ביניהן נערך ב-29 במרץ 1896 והוא הסתיים בשוויון מאופס. בתקופה שבין מלחמת העולם הראשונה למלחמת העולם השנייה עידן השליטה שלהן בכדורגל הצ'כוסלובקי הלך והתחזק וכל אחת מהן זכתה באליפויות צ'כוסלובקיה, רק בעונת 1927/1928 אף אחת מהן לא זכתה, כשזכתה קבוצת ויקטוריה ז'יז'קוב. ב-1948 הוקמה קבוצת "דוקלה" בתמיכת הצבא, שזכתה באליפויות המדינה בשנים 1956–1966. אם ספרטה עוד הצליחה לזכות באליפות, סלביה התקשתה לחזור לצמרת, אבל הדרבי בין שני המועדונים הללו נותר מתוח והעיקרי במדינה, בעיקר כאשר ספרטה נתמכה על ידי הפרולטריון בעוד סלביה זכתה לתמיכת האינטליגנציה. ב-1968, בתקופת האביב של פראג, נערך המשחק ה-75 בין הקבוצות על רקע המתיחות הפוליטית והוא הסתיים בתיקו 1:1. למרות שמאז הקמת צ'כיה סלביה זכתה ביותר אליפויות, כל משחק ביניהן עודנו דרבי מתוח מאוד. נכון ל-17 במרץ 2018:      ניצחון לסלביה      תיקו      ניצחון לספרטה Macho, Milan (2013). Sparta – Slavia: Rivalové navěky (בצ׳כית). Brána. ISBN 978-80-7243-656-9. אתר האינטרנט הרשמי של ספרטה פראג אתר האינטרנט הרשמי של סלביה פראג "Přelom v dějinách českého fotbalu, byla založena pražská Sparta". Česká televize (בצ׳כית). 16 בנובמבר 2008. נבדק ב-30 בינואר 2014. {{cite web}}: (עזרה)
בוגאטי דיבו

בוגאטי דִיבוֹ (באנגלית: Bugatti Divo) היא מכונית-על במרכב קופה, שיוצרה על ידי בוגאטי בייצור מוגבל (40 יחידות) בין השנים 2018 ל-2021. היא הוצגה באוגוסט 2018 ב-מונטריי, קליפורניה, ארצות הברית. יוצרו כ-40 יחידות במחיר של 5,800,000 אירו ליחידה. הדיבו קרויה על שם נהג המרוצים אלברט דיבו (אנ') אשר זכה פעמיים בשנים 1928 ו-1929 במרוץ המכוניות טראגה פרוליו (אנ') בדגם בוגאטי טייפ 35 (אנ'). ב-22 ביולי 2021 הודיעה בוגאטי כי הדגם האחרון נמסר ללקוח האחרון, ובכך הסתיים רשמית הייצור של הרכב. הדיבו כוללת מנוע בנזין W16 צילנדרים עם ארבעה מגדשי טורבו בנפח 8.0 ליטרים המספק כ-1,500 כוחות סוס ב-6,700 סיבובים לדקה ומומנט מרבי של 163 קילוגרמים. תיבת הילוכים רובוטית בעלת שבעה הילוכים. היא מאיצה מ-0 ל-100 קילומטרים לשעה בתוך 2.4 שניות ומגיעה למהירות מרבית של 380 קילומטרים לשעה. משקלה הופחת ב-35 ק"ג מהשירון. מבט לפגוש הקדמי מבט לפגוש האחורי מבט לצד מבט לפנים הרכב נהג המירוצים אלברט דיבו במרוץ המכוניות טראגה פרוליו בדגם בוגאטי טייפ 35 מדיה וקבצים בנושא בוגאטי דיבו בוויקישיתוף אתר האינטרנט הרשמי של בוגאטי דיבו בוגאטי דיבו, סרטון באתר יוטיוב בוגאטי דיבו, סרטון באתר יוטיוב אלדד מנורי, נחשפה בוגאטי דיבו הקיצונית, באתר פורטל הרכב גיר, ‏27 באוגוסט 2018 בוגאטי Divo נחשפת - שירון מכוונת מסלול במחיר של 5.8 מיליון דולר, באתר קארטיוב, ‏25 באוגוסט 2018 "בוגאטי דיוו" motorauthority.com/news/1117614_watch-bugatti-reveal-the-divo-hypercar-live-here BUGATTI DIVO – FINAL MODEL DELIVERED TO CUSTOMER IN EUROPE, באתר בוגאטי, ‏22 ביולי 2021
סלמנדרת שיש טיגרית

סלמנדרת שיש טיגרית (שם מדעי: Ambystoma opacum) היא מין של דו-חי מהמשפחה סלמנדרות חפרפרת החיה במזרח ארצות הברית. סלמנדרה זו מגיעה לאורך 11 ס"מ בבגרות והיא בעלת עור אפור מפוספס בשחור המזכיר מראה שיש. הזכרים לבנים יותר מהנקבות. זוהי סלמנדרה נמוכה, בעלת גוף מוצק עם קפלי עור בולטים ורגליים קטנות מאוד וזנב גדול. היא אינה רעילה. סלמנדרות אלה מקימות קבוצות של נקבות הנעות יחד ומבלות את רוב זמנם תחת עצים ואבנים בארצות הברית מדרום ניו אינגלנד עד לצפון פלורידה במזרח ומאילינוי עד טקסס במערב. הן חיות ביערות לחים ואדמות לחות אך הן לא חיות בתוך המים בבגרותם. הסלמנדרות המתבגרות תוך 6 חודשים מוקדם יותר מסלמנדרות אחרות החיות בתחום מחייתן, לרבות סלמנדרות חפרפרת אחרות, מה שעוזר להם לגדול ולהשמין לפני שראשני שאר המינים מתחרים בהם. הם ניזונים מחרקים כמו זבובים, מרבי רגליים, חלזונות ותולעים אך יגוונו גם בביצי דו-חיים וראשנים, בלי לבחול בקניבליות. הראשנים אוכלים יצורי מים קטנים (זואופלנקטון). מדיה וקבצים בנושא סלמנדרת שיש טיגרית בוויקישיתוף סלמנדרת שיש טיגרית, באתר ITIS (באנגלית) סלמנדרת שיש טיגרית, באתר NCBI (באנגלית) סלמנדרת שיש טיגרית, באתר Animal Diversity Web (באנגלית) סלמנדרת שיש טיגרית, באתר האנציקלופדיה של החיים (באנגלית) סלמנדרת שיש טיגרית, באתר GBIF (באנגלית) סלמנדרת שיש טיגרית באתר הרשימה האדומה של IUCN
NGC 3412

NGC 3412 היא גלקסיית עדשה בקבוצת הכוכבים אריה, הנמצאת במרחק של כ-33.2 מיליון שנות אור ממערכת השמש ושייכת לקבוצת אריה I. הגלקסיה נמצאת כ-10.5 מעלות ממזרח לכוכב הבהיר רגולוס וכ-6 מעלות ממערב-דרום-מערב לכוכב θ באריה. כמעלה מדרום-מערב לה נמצאות שלוש הגלקסיות M105,‏ NGC 3384 ו-NGC 3389, כאשר השתיים הראשונות שייכות גם כן לקבוצת אריה I. לגלקסיה בהירות מדרגה 10.54 והיא התגלתה ב-8 באפריל 1784 על ידי האסטרונום ויליאם הרשל, וקיבלה את הציון I.27 בקטלוג הערפיליות שפרסם בשנת 1786, כשהיא מתוארת כבהירה מאוד, עם מרכז מעורפל ובהיר ושני ענפים עמומים שיוצאים ממנה לכיוון צפון-מערב ודרום מזרח. בנו, ג'ון הרשל, צפה בה גם כן מספר פעמים ורשם אותה כערפילית מספר 774 בקטלוג הערפיליות שפרסם בשנת 1833, בו הוא תיאר אותה כבהירה, עגולה עם מרכז שמתבהר בפתאומיות. הוא הכניס אותה לקטלוג הכללי של ערפיליות וצבירי כוכבים תחת הציון GC 2229 ובשנת 1888 ג'ון דרייר הכניס אותה לקטלוג הכללי החדש תחת הציון NGC 3412, כשהיא מתוארת כבהירה, קטנה, מאורכת ומתבהרת באופן חד במרכזה ליצירה של גרעין בהיר. גודלה הזוויתי של NGC 3412 הוא כ-3.7 דקות קשת, שממרחקה שקול לקוטר של כ-35,500 שנות אור, כשליש מקוטרו של שביל החלב. מסתה מוערכת בכ-‎4.2×1010‎ מסות שמש, כעשירית ממסת שביל החלב, כאשר כשלושה רבעים ממנה היא מסת הכוכבים שבה, והרבע הנותר הוא חומר אפל שטיבו אינו ידוע. בדומה לגלקסיות עדשה אחרות, ב-NGC 3412 יש מעט מאוד מימן חופשי ומסתו מוערכת בפחות מ-‎2×107‎ מסות שמש, כך שכמעט לא נוצרים בה כוכבים חדשים - רק כ-5 מסות שמש ב-1,000 שנים. המתכתיות של כוכבי הגלקסיה גבוהה פי 2.6 מזו של השמש ואין בה כמעט בכלל אוכלוסייה צעירה של כוכבים, למעט בגרעין שלה. מדיה וקבצים בנושא NGC 3412 בוויקישיתוף NGC 3412, בבסיס הנתונים SIMBAD לגרמי שמיים אסטרונומיים SIMBAD: NGC 3412 NED: NGC 3412 A. Amblard, L. Riguccini, P. Temi, S. Im, M. Fanelli & P. Serra: Star Formation Bimodality in Early-type Galaxies, The Astrophysical Journal, Vol. 783, Iss. 2, article id. 135, p. 17 (2014) W. Herschel: Catalogue of one thousand new nebulæ and clusters of stars, Philosophical Transactions of the Royal Society of London, Vol. 76, p. 471 (1786) J. Herschel: Observations of nebulæ and clusters of stars, made at Slough, with a twenty-feet reflector, between the years 1825 and 1833, Philosophical Transactions of the Royal Society of London, Vol. 123, p. 399 (1833) J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p. 99 (1888) S. E. Schneider: Neutral hydrogen in the M96 group - The galaxies and the intergalactic ring, Astrophysical Journal, Part 1, vol. 343, p. 95 (1989) A. I. Terlevich & D. A. Forbes: A Catalogue and Analysis of Local Galaxy Ages and Metallicities, Monthly Notices of the Royal Astronomical Society, Vol. 330, Iss. 3, p. 8 (2002) H. B. Ann: Young Populations in the Nuclei of Barred Galaxies, Astrophysics & Space Science, vol. 276, Iss. 2/4, p. 5 (2001)
אהביני או עזביני

אהביני או עזביני (באנגלית: Love Me or Leave Me) הוא סרט ביוגרפי אמריקאי משנת 1955 בבימויו של צ'ארלס וידור, עם דוריס דיי וג'יימס קאגני בתפקידים הראשיים. התסריט מבוסס על סיפור חייה של הזמרת ושחקנית הקולנוע רות אטינג (אנ') שעלתה מדרגת רקדנית פשוטה לזמרת מפורסמת בעזרתו של הגנגסטר מרטין סניידר (אנ') שהשתלט על חייה. הסרט זכה בפרס אוסקר לסיפור הטוב ביותר (אנ'). ג'יימס קאגני היה מועמד לפרס אוסקר לשחקן הטוב ביותר. מקור שם הסרט בשיר "Love Me or Leave Me" אותו שרה לראשונה רות אטינג במחזמר "Whoopee!‎" ב-1928. במועדון לילה בשיקגו בשנות ה-20, רוקדות בחורות לפני גברים מיוחמים ולאחר הריקוד בוחר לו כל אחד לרקוד עם הבחורה שמוצאת חן בעיניו תמורת תשלום. בין הרוקדות נמצאת גם רות אטינג (דוריס דיי). למועדון מגיע בצליעה מהירה מרטין "הצולע" סניידר (ג'יימס קאגני) ביחד עם עוזריו. סניידר הוא בעל עסק חוקי של מכבסה אבל את רוב הונו הוא עושה מגביית דמי חסות. הוא שם עינו על רות וכאשר היא רבה עם אחד הלקוחות הוא מתערב לטובתה ומכריח את בעל המועדון לא לפטר אותה. רות מחבבת את הפסנתרן המלווה שלה, ג'וני אלדרמן (קמרון מיצ'ל) אך נאלצת להיענות לחיזוריו של סניידר שממנה את עצמו למנהל שלה ובעזרת קשריו הוא משיג לה הופעות במקומות גדולים ומכובדים ולבסוף גם ברדיו. רות מתפרסמת וסניידר מסדר לה הופעות בשיגיונות זיגפלד בניו יורק. רות נמצאת בשיא הצלחתה ובתמורה היא מסכימה להתחתן עם סניידר. סניידר מתערב בתהליך ההפקה ורב עם הבמאי. לבסוף הוא משיג לרות חוזה להופיע בסרט בהוליווד. הוא גם מקים מועדון לילה שבו תופיע רות. העניין מסתבך כשמתברר שהפסנתרן והאחראי על המוזיקה בסרט הוא ג'וני אלדרמן, אהובה לשעבר של רות. סניידר מקנא לרות באופן כפייתי. הוא שונא את אלדרמן ועוקב אחרי שניהם כל הזמן. רות מבקשת מאלדרמן לעזוב אותה אבל הוא מגיע אליה ובפתח ביתה הם מתנשקים. סניידר אורב להם, יורה באלדרמן ופוצע אותו. אלדרמן מאושפז אבל מחלים. רות מחליטה לעזור לסניידר ולשחרר אותו ממעצר בערבות. הוא מגיע למועדון ומתרכך כשהוא רואה את רות ששרה "אהביני או עזביני". מדיה וקבצים בנושא אהביני או עזביני בוויקישיתוף "אהביני או עזביני", במסד הנתונים הקולנועיים IMDb (באנגלית) "אהביני או עזביני", באתר נטפליקס "אהביני או עזביני", באתר AllMovie (באנגלית) "אהביני או עזביני", באתר Rotten Tomatoes (באנגלית) "אהביני או עזביני", באתר אידיבי "אהביני או עזביני", תסריט הסרט באתר Scripts.com (באנגלית) "אהביני או עזביני", במסד הנתונים הקולנועיים KinoPoisk (ברוסית) קדימון אהביני או עזביני, באתר יוטיוב דוריס דיי שרה אהביני או עזביני, באתר יוטיוב
קרפדה זהובה פנמית

קרפדה זהובה פנמית (שם מדעי: Atelopus zeteki) היא מין של קרפדה ממשפחת הקרפדיים האנדמית למדינת פנמה שבאמריקה המרכזית והיא נמצאת בסכנת הכחדה חמורה ולמעשה מאז 2007 היא נכחדה בטבע. שמה המדעי קרוי על שם החוקר ג'יימס זטק (James Zetek). קרפדה זו היא סמל לאומי בפנמה ונחשבת לאחת מהיפות שבצפרדעים במדינה. צבע הקרפדה נע בין ירוק בהיר לזהוב בוהק וחלק מהפרטים מפוספסים בפסים שחורים לאורך הגוף ובעיקר על הגב והרגליים. הנקבות גדולות מעט מהזכרים, אורכם 45–63 מ"מ ומשקלם 4–15 גרם והזכרים מגיעים לאורך 35–48 מ"מ ומשקלם 3–12 גרם בממוצע. לקרפדה יש רעל חזק היכול לשתק לב וצבעיה מאותתים על כך שהיא רעילה (אפוסמטיות). הקרפדה יכולה לחיות מעל 12 שנה. לקרפדה זו יש מנהג לתקשר בעזרת כפות הרגליים, חילוף לשימוש בשק גרון קולני, עקב הנחלים השוצפים שסביבם. הזכרים מנופפים לעבר נקבות אפשריות מעל סלעי נחלים ומחכים להתקרבותם. כמו כן הם מזהירים יריבים באיתותי הנפות רגליים דומות. הקרפדות מחזרות בין ימים לחודשיים ולבסוף הנקבות מטילות ביצים בנחלים. הקרפדה חיה רק בנחלי יערות הרריים בדרום פנמה, אך האזור בהם הם חיו נכרת לטובת חוות פרטיות, חקלאות, גידול בהמות משק, בנייה ונדל"ן. בנוסף הקרפדה נמצאה בסכנה מצד המחלה התוקפנית כיטרידיומיקוסיס הפוגעת בדו-חיים רבים. כיום הקרפדה נכחדה למעשה בטבע, כשחוקרים מצאו פרטים פגועים מכיטרידיומיקוסיס בשמורה האחרונה בה חיו והחליטו להעביר אותם לשביה. הקרפדה נמצאת ביותר מ-50 מוסדות פרטיים ברחבי פנמה וארצות הברית. קרפדת מורונה-סנטיאגו - מין קרוב מאותו הסוג. מדיה וקבצים בנושא קרפדה זהובה פנמית בוויקישיתוף קרפדה זהובה פנמית, באתר אנציקלופדיה בריטניקה (באנגלית) קרפדה זהובה פנמית, באתר ITIS (באנגלית) קרפדה זהובה פנמית, באתר NCBI (באנגלית) קרפדה זהובה פנמית, באתר Animal Diversity Web (באנגלית) קרפדה זהובה פנמית, בבסיס הנתונים ARKive (באנגלית) קרפדה זהובה פנמית, באתר האנציקלופדיה של החיים (באנגלית) קרפדה זהובה פנמית, באתר GBIF (באנגלית) קרפדה זהובה פנמית באתר הרשימה האדומה של IUCN
צפרדע הכיס

צפרדע הכיס (שם מדעי: Assa darlingtoni) היא מין צפרדע ממשפחת המיובטרכיים החיה רק במזרח אוסטרליה בדרום קווינסלנד וצפון-מזרח ניו סאות' ויילס, והיא ייחודית מבין הצפרדעים בכך שהיא משריצה ולדות שמתפתחים אצלה ב"כיס". צפרדע זו יחידה בסוגה. אורך הצפרדע עד 2.5 ס"מ וצבעה חום-אדמדם עם כמה כתמים דמויי V לאורך הגב. הראש נמוך והעיניים זהובות-חומות בדומה לגוף. הגוף בעל מבנה מוסווה בין פסולת העלים של קרקע היער. מעל הירך של הזכר ישנו "כיס" גדול בו הצפרדע מגדלת את צאצאיה. הצפרדע זוחלת ולא מקפצת כלל. הצפרדע מסתתרת בין העלים, הסלעים והגזעים ביערות הגשם והיערות הפתוחים של דרום קווינסלנד וניו סאות' ויילס. הצפרדעים מתרבות על הקרקע והנקבות מטילות בחורי גזעים או מתחת הסלעים או העלים 1–50 ביצים המאוחסנות שם למשך כמה חודשים וההורים שומרים עליהם מטורפים. כשהראשנים בוקעים הזכר מכניס אותם לכיסו ושם הם מתפתחים עד לבגרותם. מדיה וקבצים בנושא צפרדע הכיס בוויקישיתוף צפרדע הכיס, באתר ITIS (באנגלית) צפרדע הכיס, באתר NCBI (באנגלית) צפרדע הכיס, באתר האנציקלופדיה של החיים (באנגלית) צפרדע הכיס, באתר GBIF (באנגלית) צפרדע הכיס באתר הרשימה האדומה של IUCN
שברולט סדרה D

שברולט סדרה D (באנגלית: Chevrolet Series D) היא מכונית משפחתית אשר יוצרה בגרסה נוספת: רודסטר, מתוצרת יצרנית הרכב האמריקאית שברולט אשר יוצרה בין השנים 1917–1918 (מודל 1918). דגם ה -"שברולט סדרה D" הייתה המכונית הראשונה בעלת V8 צילינדרים אשר ייצרה "שברולט". הדגם השני מבית "שברולט" שהורכב בו מנוע V8 צילינדרים יוצר בשנת 1955. בשנת 1917 ג'נרל מוטורס רכשה את השליטה ב-"שברולט". יוצרו יותר מ-400 יחידות מהן 194 יחידות יוצרו בקנדה. סדאן (Touring) - 4 דלתות (גג מברזנט) רודסטר - 2 דלתות "שברולט סדרה D", דגם 4 דלתות, שנת 1918 "שברולט סדרה D", דגם רודסטר "שברולט סדרה D", דגם רודסטר "שברולט סדרה D", דגם רודסטר "שברולט סדרה D", שנת 1918, מבט לתא הנהג מנוע V8 צילינדרים, של "שברולט סדרה D" שברולט שברולט סדרה 490 שברולט סדרה AA קפיטול מדיה וקבצים בנושא שברולט סדרה D בוויקישיתוף שברולט סדרה D, סרטון באתר יוטיוב שברולט סדרה D, סרטון באתר יוטיוב שברולט סדרה D, סרטון באתר יוטיוב מנוע "שברולט סדרה D" - תמונה gmphotostore.com/1917-chevrolet-series-d-engine-poster "שברולט סדרה D" auto.howstuffworks.com/1917-chevrolet-series-d "שברולט סדרה D" - עם מנוע v8 autoweek.com/article/classic-cars/38-years-chevrolet-small-block-v8-there-was-chevrolet-v8 "שברולט סדרה D" oldcarsweekly.com/news/original-owners-family-to-offer-1918-chevrolet-v-8-at-rm-auctions-hershey-sale
Drive My Car

Drive My Car (תנהג במכונית שלי) הוא שיר של הביטלס, שנכתב בעיקר על ידי פול מקרטני, עם תרומה לירית מאת ג'ון לנון. השיר פורסם לראשונה בגרסה הבריטית של האלבום Rubber Soul בשנת 1965; שיר זה גם באוסף Yesterday and Today. השיר מספר על אישה שהולכת להיות כוכבת קולנוע, והיא מציעה לו את ההזדמנות להיות הנהג שלה, ומוסיפה "ואולי אני אוהב אותך". כאשר הוא מתנגד כי "סיכוייו" טובים, היא משיבה, "עבודה עבור בוטנים היא טובה / אבל אני יכולה להראות לך זמן יותר טוב." כאשר הוא מסכים להצעה שלה, היא מודה, "אין לי מכונית וזה שובר לי את הלב / אבל מצאתי נהג וזו התחלה." פול מקרטני - שירה, גיטרה בס, פסנתר, גיטרת סלייד ג'ון לנון - שירה ג'ורג' האריסון - קולות רקע, גיטרות רינגו סטאר - תופים, קאמפאנה, תוף מרים מידע על היצירה "Drive My Car" באתר מיוזיק בריינז גרסאות נוספות ל"Drive My Car" באתר SecondHandSongs מצעד שירי הביטלס של כאן 88